ข้อใดไม่ใช่แนวทางการรักษาโรคซึมเศร้า
a. พักผ่อนให้เพียงพอ
b. รักษาด้วยจิตบำบัด
c. รักษาด้วยการใช้ยา
d. รักษาด้วยไฟฟ้า
ข้อที่ถูกต้องคือ a.  เพราะว่า เพราะการพักผ่อนให้เพียงพอ เป็นวิธีห่างไกลจากโรคซึมเศร้า ส่วนข้ออื่น ๆ เป็นแนวทางการรักษาโรคซึมเศร้า

แนวทางการรักษาโรคซึมเศร้า
- รักษาด้วยการใช้ยา โดยในปัจจุบันยารักษาโรคซึมเศร้าถือเป็นยาที่ปลอดภัย ไม่ค่อยมีผลข้างเคียง ไม่ทำให้เกิดการติดยา และไม่ทำให้เกิดอาการมึนงงอย่างที่เข้าใจผิดกัน นอกจากนี้ควรกินยาตามที่แพทย์สั่ง และไม่ควรหยุดยาเองโดยเด็ดขาด
- รักษาด้วยจิตบำบัดและการพูดคุยให้คำปรึกษา โดยแพทย์จะช่วยเหลือชี้แนะการมองปัญหาต่าง ๆ ในมุมมองใหม่ และแนวทางในการปรับตัว หรือแม้แต่การหาสิ่งที่ช่วยทำให้จิตใจผ่อนคลายความทุกข์ใจลง
- รักษาด้วยไฟฟ้า ในรายที่มีอาการรุนแรง

ทำอย่างไรให้ห่างไกลจากโรคซึมเศร้า
- กินอาหารให้ครบ 5 หมู่ โดยหากขาดสารอาหารบางอย่างไป เช่น โอเมก้า 3 วิตามินอี วิตามินซี วิตามินดี ทองแดง และธาตุเหล็ก อาจทำให้มีความเสี่ยงเป็นโรคซึมเศร้ามากขึ้น
- การออกกำลังกาย โดยควรออกกำลังกายอย่างน้อย 4 วันต่อสัปดาห์ ต่อเนื่องกัน 30 – 40 นาที
- การพักผ่อนให้เพียงพอ
- การใช้ชีวิต ควรหาเวลาออกไปทำกิจกรรมที่ทำให้เกิดความรู้สึกที่ดี ๆ สนุกสนาน ทำให้ตนเองรู้สึกมั่นใจและมีคุณค่า และได้ใช้เวลาร่วมกับคนอื่น ๆ มากกว่าที่จะอยู่คนเดียว นอกจากนี้ยังควรหลีกเลี่ยงการนำตนเองไปอยู่ในสถานการณ์ที่ทำให้จิตใจหดหู่
- การฝึกคิดบวก
- หลีกเลี่ยงการดื่มเครื่องดื่มแอลกอฮอล์
- หลีกเลี่ยงการใช้สารเสพติด

วิธีรับมือเมื่อคนใกล้ตัวเป็นโรคซึมเศร้า
- พาไปพบแพทย์เพื่อรับการรักษาที่เหมาะสม
- ย้ำเตือนให้รับประทานยาตามที่แพทย์สั่ง
- พูดคุยแบบรับฟังโดยไม่ตัดสิน
- ให้กำลังใจด้วยคำพูดดี เช่น ฉันอยู่ข้าง ๆ เธอนะ เธอยังมีฉันอยู่นะ เป็นต้น
- ระวังเรื่องการใช้คำพูดที่บั่นทอน ซ้ำเติม หรือดูเหมือนปัญหาของเขาเป็นเรื่องเล็ก เช่น เรื่องแค่นี้เอง คนอื่นยังไม่เห็นเป็นอะไรเลย
- แสดงออกผ่านการกระทำ เช่น กอด จับมือ เป็นต้น
จิตเวชศาสตร์ (จิตเวชศาสตร์) - Psychiatry